Diari Oficial de la Generalitat Valenciana


Sumari del DOGV 8251, del 09-03-2018 (2018/2457)

RESOLUCIÓ de 5 de març de 2018, de la Presidència de la Generalitat, per la qual s'aprova la classificació en classe tercera del lloc de vicesecretaria de l'Ajuntament de Godella.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   8251

Data del DOGV
:   09-03-2018

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2018/2457


Data del document
:   05-03-2018

Organisme emissor
:   Presidència de la Generalitat

Tipus de document
:   Resolució

RESOLUCIÓ de 5 de març de 2018, de la Presidència de la Generalitat, per la qual s'aprova la classificació en classe tercera del lloc de vicesecretaria de l'Ajuntament de Godella. [2018/2457]  
El Ple de l'Ajuntament de Godella, en sessió celebrada el dia 11 de novembre de 2017, va acordar aprovar la modificació de la plantilla de personal, amb la creació d'un lloc de vicesecretaria, d'acord amb el que consta en el certificat expedit per la secretària general de la corporació, de data 11 de gener de 2018, en el qual també s'indica que l'aprovació definitiva de la plantilla del personal per a l'exercici 2018 es va publicar en el Butlletí Oficial de la Província de València, de data 3 de gener de 2018.  
Així mateix, l'Ajuntament de Godella, mitjançant l'escrit d'11 de gener de 2018, al qual s'adjuntava la Resolució d'Alcaldia núm. 19/2018, de 10 de gener, de 2018, va sol·licitar a la Presidència de la Generalitat la classificació del lloc de vicesecretaria, reservat a personal funcionari d'administració local amb habilitació de caràcter nacional, pertanyent a la subescala de secretaria intervenció, com a lloc de col·laboració al de secretaria.   
D'acord amb l'article 166.2.c de la Llei 8/2010, de 23 de juny, de la Generalitat, de règim local de la Comunitat Valenciana, i amb l'article 2.c del Reial decret 1732/1994, de 29 de juliol, sobre provisió de llocs de treball reservats a funcionaris d'administració local amb habilitació de caràcter nacional, és procedent la seua classificació en classe tercera.  
  
L'article 6.1 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, disposa que de conformitat amb l'article 169 de la Llei 8/2010, de 23 de juny, i mitjançant la modificació de la seua corresponent plantilla i o/relació de llocs de treball, les entitats locals podran crear discrecionalment i suprimir, pels procediments i amb respecte als drets legalment establits, els llocs de col·laboració reservats a personal funcionari amb habilitació de caràcter estatal de la subescala i categoria que corresponga per a l'exercici de funcions de col·laboració amb els llocs de secretaria, intervenció o tresoreria.  
Vistos els antecedents indicats, i en virtut del que disposen els articles 164.1, 169 i 170 de la Llei 8/2010, de 23 de juny, de la Generalitat, de règim local de la Comunitat Valenciana, així com l'article 6 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, i de conformitat amb la Resolució de 12 de febrer de 2016, del president de la Generalitat, per la qual es deleguen determinades atribucions en distints òrgans de l'Administració de la Generalitat (DOGV 7722, 17.02.2016), resolc:  
  
  
Classificar el lloc de vicesecretaria de l'Ajuntament de Godella, en classe tercera, que queda reservat a personal funcionari d'Administració local amb habilitació de caràcter nacional de la subescala de secretaria intervenció.  
  
Contra aquesta resolució, que posa fi a la via administrativa, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú i de les administracions públiques, les persones interessades podran interposar els recursos següents:  
a) Directament, un recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció del qual la persona demandant tinga el seu domicili, en el termini de dos mesos comptats a partir de l'endemà de la seua publicació en el Diari Oficial de la Generalitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, un recurs de reposició davant del mateix òrgan que ha dictat l'acte, en el termini d'un mes a comptar des de l'endemà de la seua publicació en el Diari Oficial de la Generalitat Valenciana, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú i de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública, no es pot interposar un recurs en via administrativa, i això sense perjudici de la possibilitat d'efectuar el requeriment a què fa referència l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
  
Tot això, sense perjudici que les persones interessades puguen exercitar qualsevol altra via que consideren oportuna.  
  
València, 5 de març de 2018.- El president de la Generalitat, p. d. (R 12.02.2016, del president de la Generalitat; DOGV 17.02.2016), el secretari autonòmic de Presidència: Andreu Ferrer Bautista.